Áfram í varðhaldi grunaður um smygl
Hæstiréttur Íslands hefur staðfest gæsluvarðhaldsúrskurð Héraðsdóms Reykjavíkur frá því á föstudaginn yfir manni sem er grunaður um að hafa reynt að smygla miklu magni af afmetamínvökva í bíl sem var um borð í Norrænu.
Héraðsdómur framlengdi gæsluvarðhald mannsins til 24. nóvember og hefur Hæstiréttur staðfest úrskurðinn.
Maðurinn hefur setið í gæsluvarðhaldi frá 25. ágúst en annar maður er einnig í gæsluvarðhald vegna málsins.
Í greinargerð lögreglu kemur fram að lögreglustjórinn á höfuðborgarsvæðinu aðstoði nú lögreglustjórann á Austurlandi við rannsókn á stórfelldum innflutningi fíkniefna hingað til lands.
Unnið hefur verið að því í samstarfi við pólsk yfirvöld að afla upplýsinga um mögulega samverkamenn mannanna, en það hefur ekki borið árangur hingað til.
Rannsókn málsins miðar vel áfram en nokkuð ber á milli í framburðum hinna ákærðu.
Í úrskurði héraðsdóms kemur fram að maðurinn sem um ræðir sé grunaður um "mjög stórfelldan" innflutning á fíkniefnum.
Þar kemur einnig fram að brotið geti varðað allt að 12 ára fangelsi.
"Dómurinn fellst á það með lögreglustjóra að brotið sé þess eðlis að með tilliti til almannahagsmuna sé nauðsynlegt að tryggja áfram að kærði gangi ekki laus á meðan mál hans sé til meðferðar hjá ákæruvaldi og dómstólum," segir í úrskurði héraðsdóms.
Hæstiréttur Íslands hefur staðfest gæsluvarðhaldsúrskurð Héraðsdóms Reykjavíkur frá því á föstudaginn yfir manni sem er grunaður um að hafa reynt að smygla miklu magni af afmetamínvökva í bíl sem var um borð í Norrænu.
Maðurinn hefur setið í gæsluvarðhaldi frá 25. ágúst en annar maður er einnig í gæsluvarðhald vegna málsins.
Unnið hefur verið að því í samstarfi við pólsk yfirvöld að afla upplýsinga um mögulega samverkamenn mannanna, en það hefur ekki borið árangur hingað til.
Rannsókn málsins miðar vel áfram en nokkuð ber á milli í framburðum hinna ákærðu.